**JEGYZŐKÖNYV**

**a Zala Vármegyei Közgyűlés 2024. december 6-i nyilvános közmeghallgatásáról**

**Az ülés helye és időpontja**: Megyeháza Deák Ferenc terem, 10.00 óra

**Jelen vannak**: Csótár András, Jakab Sándor, Dr. Korcsmáros Krisztián, Molnár András István, Nagy Zoltán, Papp Gábor, Pácsonyi Imre, Dr. Pál Attila, Rétvári Róbert, Ruzsics Milán, Tóth Károly, Tóthné Vörös Elvira, Vincze Tibor a közgyűlés tagjai, Bata Hajnalka nem képviselő alelnök, dr. Mester László főjegyző, Porkoláb Judit jegyzőkönyvvezető

**Távol maradt képviselők**: Farkas Attila és Juhász Zoltán

**Dr. Pál Attila**: Megállapítom, hogy határozatképesek vagyunk, a megválasztott 15 képviselő közül 13 fő van jelen. Távolmaradását előzetesen jelezte: Farkas Attila és Juhász Zoltán képviselő.

A mai napon a testület azon törvényi kötelezettségének tesz eleget, hogy évente egyszer, előre meghirdetett időpontban közmeghallgatást tart. A jogintézmény biztosítja a helyi lakosság és a helyben érdekelt szervezetek képviselői részére azt a lehetőséget, hogy az önkormányzat hatáskörébe tartozó kérdéseket és javaslatot fogalmazzanak meg.

Kérdezem, hogy a jelenlévő állampolgárok kívánnak-e kérdést, illetve javaslatot előterjeszteni a közmeghallgatás keretében?

Ilyet nem látok.

A közmeghallgatás végére értünk, az ülés ezen részét 10.02 órakor bezárom. Folytatjuk a napirendi pontok szerinti testületi munkát.

Kmf.

Dr. Pál Attila dr. Mester László

a közgyűlés elnöke vármegyei főjegyző